ᱵᱟᱥᱩ ᱪᱚᱧᱪᱞᱟᱱᱤ

ᱵᱟᱥᱩ ᱪᱚᱧᱪᱞᱟᱱᱤ (ᱡᱟᱱᱟᱢ ᱑ ᱡᱩᱞᱟᱭ ᱑᱙᱕᱒ – ᱗ ᱥᱮᱯᱴᱮᱢᱵᱚᱨ ᱒᱐᱑᱔) ᱫᱚ ᱥᱤᱧᱚᱛᱤᱭᱟ. ᱤᱱᱫᱳ-ᱠᱟᱱᱟᱰᱤᱭᱟᱱ ᱥᱤᱨᱤᱭᱟᱞ ᱮᱱᱴᱨᱮᱯᱨᱤᱱᱚᱨ, ᱯᱷᱤᱞᱟᱱᱛᱷᱨᱳᱯᱤᱥᱴ(philanthropist) ᱟᱨ ᱴᱨᱟᱸᱥ ᱱᱮᱥᱚᱱ(trans-nations builder) ᱵᱮᱨᱮᱫᱤᱡ ᱛᱟᱦᱮᱸ ᱠᱟᱱᱟᱭ ᱾  ᱩᱱᱤ ᱫᱚ ᱥᱤᱜᱽᱢᱟ ᱜᱨᱩᱯ ᱚᱯᱷ ᱠᱚᱢᱯᱟᱱᱤᱡᱽ ᱨᱤᱱᱤᱡ ᱜᱚᱲᱚ-ᱵᱮᱨᱮᱫᱤᱡ ᱟᱨ ᱠᱟᱱᱟᱰᱟ-ᱥᱤᱧᱚᱛ ᱵᱩᱱᱤᱭᱟ.ᱫᱽ ᱨᱮᱭᱟᱜ ᱵᱮᱨᱮᱫᱤᱡ ᱠᱟᱱᱟᱭ ᱾ ᱡᱮᱜᱮᱛ ᱛᱟᱞᱟᱨᱮᱭᱟᱜ ᱢᱤᱫ ᱜᱮᱞ ᱠᱷᱚᱱ ᱡᱟ.ᱥᱛᱤ ᱜᱚᱴᱟᱝ ᱱᱚᱶᱟ ᱵᱮᱨᱮᱫ ᱠᱩᱢᱯᱟ.ᱱᱤ ᱠᱚᱨᱮ ᱵᱟᱥᱩ ᱫᱚ ᱟᱡᱟᱜ ᱴᱟᱠᱟᱭ ᱞᱟᱜᱟᱣ ᱞᱮᱫ-ᱟ ᱾  ᱱᱩᱭ ᱫᱚ ᱟᱡᱟᱫ ᱯᱷᱤᱞᱟᱱᱛᱷᱨᱳᱯᱤᱠ(philanthropic) ᱠᱟ.ᱢᱤ ᱠᱚ ᱦᱚᱛᱮᱛᱮ ᱥᱤᱧᱚᱛ ᱟᱨ ᱠᱟᱱᱟᱰᱟ-ᱟᱜ ᱥᱟ.ᱜᱟ.ᱭ ᱵᱷᱟ.ᱜᱤ ᱞᱟ.ᱜᱤᱫ ᱠᱩᱨᱩᱢᱩᱴᱩ ᱞᱮᱫ-ᱟ ᱾
 ᱱᱮᱛᱟᱨ ᱱᱮᱛᱟᱨ ᱜᱮ ᱵᱟᱥᱩ ᱫᱚ, ᱠᱟᱱᱟᱰᱟ ᱨᱮᱱ ᱵᱟᱦᱨᱮ ᱫᱤᱥᱚᱢ ᱦᱚᱲ ᱯᱚᱛᱷᱟᱢ ᱦᱚᱛᱮᱛᱮ ᱯᱩᱭᱞᱩ ᱒᱕ ᱜᱚᱴᱮᱡ ᱠᱟᱱᱟᱰᱟ ᱨᱮᱱ ᱵᱟᱦᱨᱮ ᱫᱤᱥᱚᱢ ᱦᱚᱲ ᱥᱤᱨᱯᱷᱟ. ᱛᱮ ᱠᱚ ᱧᱩᱢ ᱥᱟᱨᱦᱟᱣ ᱞᱮᱫᱮᱭᱟ ᱾ CANADA HAS CHOSEN: TOP 25 CANADIAN IMMIGRANTS OF 2010  ᱙ ᱡᱟᱱᱩᱭᱟᱨᱤ ᱒᱐᱑᱔ ᱥᱟ.ᱦᱤᱛ ᱨᱮ ᱩᱱ ᱚᱠᱛᱚ ᱨᱤᱱᱤᱡ ᱵᱷᱟᱨᱚᱛ ᱫᱤᱥᱚᱢ ᱯᱟᱨᱥᱮᱛ ᱢᱟ.ᱱ ᱯᱨᱚᱬᱚᱵᱽ ᱢᱩᱠᱷᱟᱨᱡᱤ, ᱵᱟᱥᱩ ᱪᱚᱧᱪᱞᱟᱱᱤ ᱫᱚ ᱯᱨᱚᱵᱟᱥᱤ ᱥᱤᱧᱚᱛᱤᱭᱟ. ᱢᱟ.ᱱ ᱛᱮ ᱥᱟᱨᱦᱟᱣ ᱠᱟᱫᱮᱭᱟ ᱾ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱥᱤᱧᱚᱛ ᱵᱟᱨᱦᱮ ᱨᱮ ᱠᱚ ᱵᱟᱥᱟ ᱟᱠᱟᱱ ᱵᱷᱟᱨᱚᱛ ᱨᱤᱱ ᱦᱚᱲ ᱠᱚ ᱥᱟᱨᱦᱟᱣ ᱦᱟᱞᱟᱝ ᱞᱟ.ᱜᱤᱱ ᱢᱟᱨᱟᱝ ᱢᱟ.ᱱ ᱟᱨ ᱥᱤᱨᱯᱷᱟ. ᱠᱟᱱᱟ ᱾

 ᱥᱮᱪᱮᱫ ᱟᱨ ᱯᱩᱭᱞᱩ‌ᱡᱤᱭᱚᱱ 

ᱪᱚᱧᱪᱞᱟᱱᱤ ᱫᱚ ᱵᱷᱳᱯᱟᱞ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱢᱤᱫ ᱟᱛᱨᱟ-ᱟ.ᱥᱩᱞᱚ ᱜᱟᱱᱚᱜ ᱠᱟᱱ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱵᱷᱳᱯᱟᱞ ᱨᱮ ᱟᱡᱟᱜ ᱞᱟᱯᱷᱟᱝ ᱟᱥᱲᱟ ᱯᱚᱲᱦᱚᱱ ᱫᱚᱥᱟᱨ ᱛᱮ ᱤᱱᱰᱤᱭᱟᱱ ᱤᱱᱥᱴᱤᱪᱭᱩᱴ ᱚᱯᱷ ᱴᱮᱠᱱᱳᱞᱳᱡᱤ ᱠᱟᱱᱯᱩᱨ ᱨᱮ ᱤᱱᱰᱚᱥᱴᱨᱤᱭᱟᱞ ᱮᱸᱰ ᱢᱮᱱᱮᱡᱽᱢᱮᱸᱴ ᱤᱸᱡᱤᱱᱤᱭᱚᱨᱤᱝ ᱨᱮ ᱰᱤᱜᱽᱨᱤ ᱟᱨ ᱢᱟᱥᱴᱮᱨ ᱞᱟ.ᱜᱤᱱ ᱥᱮᱱ ᱞᱮᱱᱟᱭ ᱾</ref> ᱟᱨ ᱦᱚᱸ ᱨᱳᱴᱢᱭᱟᱱ ᱥᱠᱩᱞ ᱚᱯᱷ ᱢᱮᱱᱮᱡᱽᱢᱮᱸᱴR, ᱴᱳᱨᱳᱱᱴᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ, ᱠᱟᱱᱟᱰᱟ ᱨᱮ ᱮᱢ.ᱵᱤ.ᱮ. ᱯᱚᱲᱦᱚᱱ ᱞᱮᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱯᱩᱭᱞᱩ ᱪᱟ.ᱠᱨᱤ ᱥᱤᱧᱚᱛ ᱨᱮᱭᱟᱜ ᱴᱟᱴᱟ ᱠᱚᱱᱥᱚᱞᱴᱟᱱᱥᱤ ᱥᱚᱨᱵᱤᱥᱤᱥ ᱨᱮ ᱮᱦᱚᱵ ᱞᱮᱫ-ᱟ ᱾ ᱟᱨ ᱑᱙᱗᱙ ᱥᱟ.ᱦᱤᱛ ᱨᱮ ᱠᱟᱱᱟᱰᱟ ᱛᱮᱭ ᱩᱪᱟ.ᱲᱮᱱᱟᱭ ᱾ ᱚᱱᱰᱮ ᱟᱡᱟᱜ ᱱᱤᱡᱮᱨ ᱵᱤᱡᱽᱱᱮᱥ ᱮᱛᱚᱦᱚᱵ ᱞᱟᱦᱟ, ᱱᱚᱨᱴᱮᱞ ᱨᱮ ᱵᱟᱰᱟᱭᱟᱱ ᱠᱟᱛᱷᱟ ᱠᱟ.ᱢᱤ ᱨᱮ ᱢᱟᱨᱟᱝ ᱵᱮᱵᱚᱥᱛᱷᱟ-ᱤᱡ ᱵᱮᱱᱟᱣ ᱮᱱᱟ ᱾

 ᱢᱟᱱᱣᱟ ᱫᱩᱜᱞᱟ.ᱲ 
᱒᱐᱐᱐ ᱥᱩᱨᱩᱜ ᱥᱩᱨᱩᱜ ᱨᱮ ᱵᱟᱥᱩ ᱪᱚᱧᱪᱞᱟᱱᱤ ᱢᱤᱫ ᱵᱮᱠᱛᱤᱜᱚᱛ(private) ᱠᱟᱱᱟᱰᱤᱭᱟᱱ ᱜᱚᱲᱚ ᱴᱟᱠᱟ ᱫᱟᱱ ᱵᱩᱱᱭᱟ.ᱫᱽ ᱮᱛᱚᱦᱚᱵ ᱠᱮᱫ-ᱟ ᱾ ᱵᱟᱥᱩ-ᱟᱜ ᱢᱟᱱᱣᱟ ᱫᱩᱜᱞᱟ.ᱲ ᱠᱩᱨᱩᱢᱩᱴᱩ ᱠᱟ.ᱢᱤᱦᱚᱨᱟ ᱨᱮᱭᱟᱜ ᱢᱳᱴᱳ ᱫᱚ "ᱦᱚᱲ ᱠᱚ ᱫᱤᱥᱟ. ᱩᱫᱩᱜ ᱟᱠᱚ ᱢᱮ ᱟᱨ ᱡᱮᱜᱮᱛ ᱨᱮᱭᱟᱜ ᱵᱷᱟ.ᱜᱤ ᱜᱩᱱ ᱫᱚ ᱥᱟᱨᱦᱟᱣ-ᱟᱜ ᱢᱮ "(inspire people and reward global excellence) ᱾ ᱠᱟᱱᱟᱰᱟ ᱟᱨ ᱵᱷᱟᱨᱚᱛ ᱦᱚᱲ ᱠᱚᱣᱟᱜ ᱜᱟ.ᱦᱤᱸᱨ ᱟᱨ ᱯᱟ.ᱵᱷᱟ.ᱭ ᱜᱟᱯᱟᱞ ᱢᱟᱨᱟᱣ ᱡᱚᱯᱚᱲᱟᱣ ᱞᱟ.ᱜᱤᱱ, ᱟᱨᱵᱟᱝ ᱫᱟᱨᱟᱭᱠᱟᱱ ᱠᱟᱱᱟᱰᱤᱭᱟᱱ ᱠᱚᱣᱟᱜ ᱡᱚᱶᱟᱝ ᱟᱨ ᱨᱚᱶᱟ ᱥᱟᱞᱟᱜ ᱚᱱᱟ ᱦᱚᱨ ᱨᱮ ᱦᱤᱡᱩᱜ ᱠᱟᱱ ᱨᱩᱣᱟ. ᱦᱟ.ᱥᱩ ᱟᱨ ᱦᱚᱲ ᱠᱮᱪᱮᱫ ᱠᱷᱚᱡᱽ ᱠᱚ ᱵᱟᱲᱮᱛᱮ ᱟᱭᱢᱟ ᱴᱟᱠᱟᱭ ᱪᱟᱞ ᱦᱚᱴᱚ ᱟᱠᱟᱫᱟ ᱾

 ᱠᱟᱱᱟᱰᱟ ᱵᱷᱟᱨᱚᱛ ᱵᱩᱱᱤᱭᱟ.ᱫᱽ 
ᱪᱚᱧᱪᱞᱟᱱᱤ ᱫᱚ ᱢᱤᱫ ᱢᱤᱞᱞᱤᱭᱟᱱ ᱰᱚᱞᱟᱨ ᱜᱚᱲᱚ ᱴᱟᱠᱟ ᱫᱟᱱ ᱠᱟᱛᱮ ᱠᱟᱱᱟᱰᱟ ᱵᱷᱟᱨᱚᱛ ᱵᱩᱱᱭᱟ.ᱫᱽ ᱪᱚᱧᱪᱞᱟᱱᱤ ᱡᱮᱜᱮᱛ ᱥᱤᱧᱚᱛᱤᱭᱟ. ᱥᱤᱨᱯᱷᱟ.(Canada India Foundation ("CIF") Chanchlani Global Indian Award) ᱵᱮᱨᱮᱫ ᱞᱮᱫ-ᱟ ᱾ ᱵᱷᱟᱨᱚᱛ ᱫᱤᱥᱚᱢ ᱨᱤᱱ ᱡᱟᱦᱟᱸᱭ ᱢᱟᱱᱣᱟ ᱜᱮ ᱮᱴᱟᱜ ᱫᱮᱥ ᱠᱚᱨᱮ ᱟᱠᱚᱣᱟᱜ ᱜᱩᱱ ᱢᱟᱱ ᱠᱚ ᱪᱷᱟᱨᱟᱣ ᱟᱠᱟᱫᱟ ᱥᱮ ᱟᱭᱢᱟ ᱠᱟ.ᱢᱤ ᱠᱚᱨᱮ ᱢᱟ.ᱡᱷᱤ ᱦᱟᱛᱟᱝ ᱠᱚ ᱮᱱᱮᱡᱮᱫ ᱛᱟᱠᱚᱣᱟ ᱩᱱᱠᱩ ᱜᱮ ᱱᱚᱶᱟ ᱥᱤᱨᱯᱷᱟ. ᱠᱚ ᱧᱟᱢ-ᱟ ᱾ ᱫᱚᱥᱟᱨ ᱨᱮ ᱫᱚ ᱱᱚᱶᱟ ᱥᱤᱨᱯᱷᱟ. ᱛᱮ ᱨᱚᱛᱚᱱ ᱴᱟᱴᱟ ᱟᱨ ᱥᱟᱢ ᱯᱤᱛᱨᱳᱰᱟ ᱦᱚᱸ ᱠᱚ ᱢᱟ.ᱱ ᱥᱟᱨᱦᱟᱣ ᱞᱮᱫ ᱠᱤᱱᱟ ᱾ ᱵᱟᱥᱩ ᱪᱚᱧᱪᱞᱟᱱᱤ ᱟᱡᱟᱜ ᱵᱩᱱᱭᱟ.ᱫᱽ ᱦᱚᱛᱮᱛᱮ ᱥᱤᱧᱚᱛ ᱨᱮᱱ ᱥᱮᱫᱟᱭ ᱯᱟᱨᱥᱮᱛ ᱚᱵᱽᱫᱩᱞ ᱠᱟᱞᱟᱢ, ᱢᱟᱱᱣᱟ ᱠᱚᱣᱟᱜ ᱠᱷᱚᱡᱽ ᱟᱨ ᱩᱛᱷᱱᱟ.ᱣ ᱢᱚᱸᱛᱨᱤ ᱠᱚᱯᱤᱞ ᱥᱤᱵᱟᱞ, ᱤᱠᱚᱱᱚᱢᱤᱠᱥ ᱯᱚᱞᱤᱥᱤ ᱢᱮᱠᱚᱨ ᱢᱚᱱᱠᱮᱛ ᱥᱤᱝ ᱟᱦᱞᱩᱣᱟᱞᱤᱭᱟ ᱟᱨ ᱥᱮᱫᱟᱭ ᱭᱩᱱᱟᱭᱴᱮᱰ ᱱᱮᱥᱚᱱᱥ ᱨᱤᱱᱤᱡ ᱚᱱᱰᱚᱨ ᱥᱮᱠᱨᱮᱴᱟᱨᱤ ᱡᱮᱱᱮᱨᱟᱞ ᱰᱚ. ᱥᱚᱥᱤ ᱛᱷᱚᱨᱩᱨ ᱮᱢᱟᱱ ᱠᱚ ᱥᱟᱶ ᱠᱟ.ᱢᱤ ᱞᱮᱫ-ᱟ ᱾

 ᱫᱩᱠᱷᱤᱱ ᱮᱥᱤᱭᱟ ᱥᱚᱥᱱᱚᱜᱤᱭᱟ. ᱠᱚᱣᱟᱜ ᱛᱟᱞᱢᱟ: ᱴᱚᱨᱚᱱᱴᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ 
ᱵᱟᱥᱩ ᱪᱚᱧᱪᱞᱟᱱᱤ ᱒ ᱢᱤᱞᱞᱤᱭᱟᱱ ᱰᱚᱞᱟᱨ ᱴᱟᱠᱟ ᱮᱢ ᱠᱟᱛᱮ ᱴᱚᱨᱚᱱᱴᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱮ 'ᱫᱩᱠᱷᱤᱱ ᱮᱥᱤᱭᱟ ᱥᱚᱥᱱᱚᱜᱤᱭᱟ. ᱠᱚᱣᱟᱜ ᱛᱟᱞᱢᱟ' ᱵᱮᱨᱮᱫ ᱞᱮᱫ-ᱟ ᱾ ᱡᱟᱦᱟᱸᱨᱮ ᱫᱚ ᱫᱩᱠᱷᱤᱱ ᱮᱥᱤᱭᱟ ᱨᱮ ᱥᱚᱥᱱᱚᱜ ᱠᱚᱣᱟᱜ ᱞᱟᱠᱪᱟᱨ ᱯᱟᱲᱦᱟᱣ,ᱵᱩᱡᱽ,ᱠᱷᱚᱡᱽ ᱞᱟ.ᱜᱤᱱ ᱠᱚ ᱠᱩᱨᱩᱢᱩᱴᱩ ᱭᱮᱫᱟ ᱾

 ᱣᱟᱴᱮᱨᱞᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ 

ᱵᱟᱥᱩ ᱫᱚ ‘ᱮᱛᱦᱟᱵ ᱵᱷᱟᱨᱚᱛ’(India Initiative) ᱞᱟ.ᱜᱤᱱ ᱢᱟᱨᱟᱝ ᱜᱚᱲᱚ ᱴᱟᱠᱟᱭ ᱫᱟᱱ ᱞᱮᱫ-ᱟ ᱾ ᱡᱟᱦᱟᱸ ᱫᱚ ᱣᱟᱴᱮᱨᱞᱳ ᱡᱮᱜᱮᱛ ᱵᱤᱨᱫᱥ.ᱜᱟᱲ ᱟᱨ ᱠᱟᱱᱟᱰᱟ ᱥᱤᱧᱚᱛ ᱵᱩᱱᱭᱟ.ᱫᱽ ᱛᱟᱞᱟᱨᱮ ᱨᱟᱡᱽᱱᱤᱛᱤ,ᱤᱠᱟᱱᱚᱢᱤᱠᱥ,ᱥᱟᱶᱛᱟ ᱞᱟ.ᱜᱤᱱ ᱵᱟᱱᱟᱨ ᱫᱮᱥ ᱨᱮᱭᱟᱜ ᱠᱷᱚᱡᱽ ᱫᱟᱲᱮ ᱠᱚ ᱥᱟᱨᱥᱟᱣ ᱤᱫᱤ ᱛᱟᱦᱮᱸᱫ ᱾ ᱱᱩᱠᱩᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱯᱩᱭᱞᱩ ᱨᱮ ᱑᱐ ᱢᱤᱞᱞᱤᱭᱟᱱ ᱴᱟᱠᱟ ᱠᱚ ᱫᱚᱦᱚ ᱞᱮᱫ-ᱟ, ᱟᱨ ᱚᱱᱟ ᱫᱚ ᱪᱮᱪᱮᱫᱤᱭᱟ.,ᱢᱟᱪᱮᱛ ᱮᱢᱟᱱ ᱠᱚ ᱞᱟ.ᱜᱤᱱ ᱵᱮᱵᱚᱥᱛᱷᱟ ᱞᱮᱱᱟ ᱾  ᱱᱚᱶᱟ ᱠᱟ.ᱢᱤᱦᱚᱨᱟ ᱫᱚ ᱥᱤ.ᱟᱭ.ᱮᱯᱷ. ᱨᱤᱱᱤᱡ ᱠᱚᱱᱵᱷᱮᱱᱚᱨ ᱟᱫᱤᱛᱭᱚ ᱡᱷᱟ, ᱣᱟᱴᱮᱨᱞᱳ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱨᱤᱱᱤᱡ ᱰᱤᱱ ᱠᱮᱱ ᱠᱳᱴᱥ ᱟᱨ ᱮᱴᱟᱜ ᱠᱚ ᱞᱟ.ᱜᱤᱱ ᱥᱟ.ᱛ ᱞᱮᱱᱟ ᱾

 ᱢᱟᱠᱢᱟᱥᱴᱚᱨ ᱡᱮᱜᱮᱛ ᱵᱤᱨᱫᱟ.ᱷᱴᱜᱟᱲ 
ᱵᱟᱥᱩ ᱟᱨ ᱟᱡ ᱵᱟ.ᱦᱤ ᱰᱚ. ᱡᱚᱭᱟ ᱪᱚᱧᱪᱞᱚᱱᱤ ᱛᱤᱠᱤᱱ ᱢᱟᱠᱢᱟᱥᱴᱚᱨ ᱡᱮᱜᱮᱛ ᱶᱵᱤᱨᱫᱟ.ᱜᱟᱲ ᱞᱟ.ᱜᱤᱱ ᱑᱐ ᱢᱤᱞᱞᱤᱭᱟᱱ ᱴᱟᱠᱟ ᱠᱤᱱ ᱫᱟᱱ ᱠᱟᱛᱮ ᱚᱱᱟ ᱵᱤᱨᱫᱟ.ᱜᱟᱲ ᱨᱮ ᱪᱚᱧᱪᱞᱟᱱᱤ ᱠᱷᱚᱡᱽ ᱯᱟᱱᱛᱮ ᱛᱟᱞᱢᱟ ᱠᱤᱱ ᱛᱷᱟᱯᱱᱟ ᱞᱮᱫ-ᱟ ᱾ ᱩᱱᱤ ᱫᱚ ᱢᱟᱠᱢᱟᱥᱴᱚᱨ ᱡᱮᱜᱮᱛ ᱶᱵᱤᱨᱫᱟ.ᱜᱟᱲ  $250,000 ᱴᱟᱠᱟᱭ ᱫᱟᱱ ᱞᱮᱫ-ᱟ ᱟᱨ ᱡᱷᱚᱛᱚ ᱥᱮᱨᱢᱟ ᱫᱩᱠᱷᱤᱱ ᱮᱥᱤᱭᱟ ᱨᱮᱱ ᱰᱟᱭᱵᱮᱴᱤᱥ ᱟᱨ ᱢᱟᱸᱭᱟᱢ ᱠᱩᱱᱰᱤ ᱨᱳᱜᱽ ᱵᱟᱲᱮᱛᱮ ᱠᱷᱚᱡᱽ ᱞᱟ.ᱜᱤᱱ ᱪᱚᱧᱪᱞᱟᱱᱤ ᱡᱮᱜᱮᱛ ᱦᱚᱲᱢᱚ ᱠᱷᱚᱡᱽ ᱯᱟᱱᱛᱮ ᱥᱤᱨᱯᱷᱟ. ᱮᱢᱟᱠᱚ ᱨᱮᱭᱟᱜ ᱫᱟ.ᱵᱤ ᱞᱮᱫ-ᱟ ᱾ 

 ᱯᱷᱮᱰ ᱟᱠᱟᱱ ᱠᱟᱱᱟᱰᱟ ᱯᱷᱟ.ᱫᱽ ᱠᱚ ᱜᱚᱰ ᱡᱚᱦᱟᱨ 
ᱡᱮᱜᱮᱛ ᱥᱟ.ᱱᱛᱤ ᱛᱟᱦᱮᱸᱱ ᱞᱟ.ᱷᱤᱱ ᱠᱟᱱᱟᱰᱟ ᱨᱮᱱ ᱯᱷᱟ.ᱫᱽ ᱠᱚᱣᱟᱜ ᱠᱩᱨᱩᱢᱩᱴᱩ ᱵᱤᱰᱟᱣ ᱩᱭᱦᱟ.ᱨ ᱛᱟᱦᱮᱸᱱ ᱠᱷᱟ.ᱛᱤᱨ ᱵᱟᱥᱩ ᱟᱨ ᱟᱡ ᱨᱤᱱ ᱵᱮᱯᱟᱨᱤ ᱜᱟᱛᱮ ᱟᱡᱤᱛ ᱥᱚᱢᱥᱣᱟᱨ ᱟᱨ ᱵᱷᱩᱯᱤᱱᱫᱚᱨ ᱠᱷᱟᱞᱥᱟ ᱛᱮᱠᱚ ᱢᱮᱥᱟ ᱟᱛᱮ ᱢᱤᱫ ᱢᱟᱞᱯ-ᱥᱟᱠᱟᱢ-ᱞᱮᱠᱟᱱᱟᱜ ᱢᱚᱱᱩᱢᱮᱸᱴ(monument) ᱛᱮ ᱠᱚ ᱥᱟᱨᱦᱟᱣ ᱞᱮᱫ ᱠᱚ ᱛᱟᱦᱮᱸᱫ ᱾ ᱱᱚᱶᱟ ᱥᱮᱨᱤᱢᱚᱱᱤ ᱨᱮ ᱠᱟᱱᱟᱰᱟ ᱨᱮᱱ ᱟᱭᱢᱟ ᱢᱟᱨᱟᱝ ᱦᱩᱰᱤᱧ ᱯᱷᱟ.ᱫᱽ ᱠᱚ ᱥᱟᱶ ᱯᱷᱟ.ᱫᱽ ᱢᱚᱱᱛᱨᱤ ᱯᱤᱴᱚᱨ ᱢᱟᱠᱮᱭ, ᱵᱤᱨᱚᱫᱷ ᱢᱩᱠᱷᱭᱟ. ᱢᱤᱪᱮᱞ ᱤᱜᱽᱱᱮᱴᱤᱯᱷ, ᱟᱨ ᱴᱟᱠᱟ-ᱠᱟ.ᱣᱰᱤ ᱢᱚᱱᱛᱨᱤ ᱡᱤᱢ ᱯᱷᱞᱟᱦᱮᱨᱴᱤ ᱮᱢᱟᱱ ᱠᱚ ᱱᱮᱣᱛᱟ ᱛᱮ ᱦᱮᱡ ᱥᱮᱴᱮᱨ ᱞᱮᱱᱟ ᱾Indians raise memorial to fallen Canadian soldiers 

 ᱮᱴᱟᱜᱟᱜ ᱠᱚ 
ᱵᱟᱥᱩ, ᱚᱞ-ᱯᱟᱲᱦᱟᱜ ᱠᱟᱱ ᱪᱮᱪᱮᱫᱤᱭᱟ. ᱠᱚᱲᱟ ᱠᱩᱲᱤ ᱠᱟ ᱞᱟ.ᱜᱤᱱ (through AIM For Seva) ᱦᱚᱥᱦᱟᱸᱜᱟᱵᱟᱫᱽ, ᱵᱷᱟᱨᱚᱛ ᱨᱮ ᱵᱟᱥᱟ ᱠᱟᱛᱮ ᱯᱟᱲᱦᱟᱜ ᱚᱲᱟᱜ ᱵᱮᱱᱟᱣ ᱟᱠᱟᱫᱟ ᱾ ᱱᱚᱶᱟ ᱨᱮ ᱥᱩᱨ ᱥᱩᱯᱩᱨ ᱨᱮᱱ ᱒᱕ ᱜᱚᱴᱟᱝ ᱟ.ᱛᱩᱨᱤᱱ ᱜᱤᱫᱽᱨᱟ. ᱥᱩᱵᱽᱫᱷᱟ. ᱠᱚ ᱧᱟᱢ ᱟᱠᱟᱫᱟ ᱾ ᱱᱤᱛᱟᱜ ᱟᱠᱚᱣᱟᱜ ᱣᱮᱵᱽᱥᱟᱭᱤᱴ ᱛᱮ ᱵᱟᱰᱟᱭ ᱠᱟᱱᱟ ᱡᱮ ᱑᱔᱙ ᱜᱚᱴᱟᱝ ᱜᱤᱫᱽᱨᱟ‌. ᱠᱟ ᱵᱟᱥᱟᱜ ᱠᱟᱱᱟ ᱾ 

 ᱢᱟ.ᱱ ᱟᱨ ᱥᱤᱨᱯᱷᱟ.  
 ᱯᱨᱚᱵᱟᱥᱤ ᱥᱤᱧᱚᱛᱤᱭᱟ. ᱢᱟ.ᱱ ᱥᱤᱨᱯᱷᱟ., ᱒᱐᱑᱔  
 ᱞᱟᱭᱤᱯᱷᱴᱟᱭᱤᱢ ᱟᱪᱤᱵᱽᱢᱮᱸᱴ ᱟᱣᱟᱰ ᱒᱐᱑᱑, ᱜᱽᱞᱳᱵᱟᱞ ᱤᱱᱰᱤᱭᱟᱱ ᱚᱨᱤᱡᱤᱱ 
 ᱠᱚᱸᱡᱮ ᱮᱥᱤᱭᱟᱱ ᱯᱚᱨᱥᱚᱱ ᱚᱯᱷ ᱫᱤ ᱭᱮᱨ ᱟᱣᱟᱰ ᱒᱐᱑᱐ - ᱛᱟᱞᱟ ᱦᱟᱯᱛᱟ 3rd Annual Midweek Southasian Awards 
 ᱮᱱᱴᱚᱨᱯᱨᱤᱱᱚᱨ ᱚᱯᱷ ᱭᱮᱨ ᱟᱣᱟᱰ ᱒᱐᱑᱑ - ᱵᱷᱚᱭᱮᱥ ᱣᱤᱠᱞᱤ
 ᱓᱐ ᱜᱚᱱᱮᱡ ᱵᱤᱥᱛᱤ ᱢᱟᱱᱚᱛ ᱢᱮᱱᱟᱜ ᱤᱱᱫᱳ ᱠᱟᱱᱟᱵᱟ ᱦᱚᱲ, Rediff India Abroad magazine's Power List (published September 2009)
 ᱡᱤᱛᱠᱟ.ᱨᱤᱭᱟ., ᱯᱩᱭᱞᱩᱨᱮᱱ ᱒᱕ ᱜᱚᱴᱟᱝᱠᱟᱱᱟᱰᱟ ᱨᱮ ᱵᱟᱥᱟᱜ ᱮᱴᱟᱜ ᱫᱤᱥᱚᱢ ᱦᱚᱲ ᱠᱚ ᱒᱐᱑᱐ 
 ᱟᱨᱱᱮᱥᱴ & ᱢᱩᱣᱟ.ᱱ ᱮᱱᱴᱚᱨᱯᱨᱤᱱᱚᱨ ᱚᱯᱷ ᱫᱤ ᱭᱮᱨ - ᱢᱩᱪᱟ.ᱛᱟᱜ ᱥᱤᱨᱯᱷᱟ. ᱒᱐᱐᱑ 
 ᱤᱱᱫᱳ - ᱠᱟᱱᱟᱰᱟ ᱪᱮᱢᱵᱚᱨ ᱚᱯᱷ ᱠᱚᱢᱚᱨᱥ ᱴᱮᱠᱱᱳᱞᱳᱡᱤ ᱟᱪᱤᱵᱽᱢᱮᱸᱴ ᱟᱣᱟᱰ ᱒᱐᱐᱒ 
 ᱜᱚᱲᱚ-ᱜᱚᱲᱦᱚᱱᱤᱭᱟ. & ᱵᱚᱨᱰ ᱥᱚᱦᱮᱛ, ᱠᱟᱱᱟᱰᱟ ᱵᱷᱟᱨᱚᱛ ᱵᱩᱱᱤᱭᱟ.ᱫᱽ 
 ᱫᱤᱥᱤ ᱵᱮᱣᱨᱟ ᱜᱽᱨᱟᱸᱴᱥ ᱠᱚᱢᱭᱩᱱᱤᱴᱤ ᱟᱪᱤᱵᱚᱨ ᱟᱣᱟᱰ ᱒᱐᱐᱙ 

 ᱱᱚᱶᱟ ᱦᱚᱸ ᱧᱮᱞ ᱴᱮ 
 ᱴᱳᱨᱳᱱᱴᱳ ᱨᱮ ᱤᱱᱫᱳ-ᱠᱟᱱᱟᱰᱟ ᱦᱚᱲ ᱠᱚ

 ᱥᱟ.ᱠᱷᱭᱟ.ᱛ 

ᱠᱷᱚᱡᱽ ᱠᱚ
 http://www.cnib.ca/en/news/Pages/CNIB-announces-2014-Chanchlani-Global-Vision-Research-Award-recipient.aspx 

ᱵᱟ.ᱲᱛᱤ ᱡᱚᱱᱚᱲ
CIF Chanchlani Global India Award
Canada India Foundation
Profile at Canada India Foundation http://www.canadaindia.org/charter-members/vasdev-vasu-chanchlani.html
Sigma Global Solutions: http://www.sigmaglobal.ca/12_management.htm 
YouTube-CIF Chanchlani Global Indian Award: https://www.youtube.com/watch?v=86Pvl_r4SMQ
Chanchlani Foundation: http://chanchlanifoundation.com/gallery.html 

Category:Businesspeople from Toronto
Category:Canadian philanthropists
Category:Indian emigrants to Canada
Category:Businesspeople from Bhopal
Category:Canadian people of Indian descent
Category:1952 births
Category:2014 deaths
Category:Canadian people of Sindhi descent
Category:Sindhi people
Category:Recipients of Pravasi Bharatiya Samman